Helleranta: lokakuuta 2015
Ristiäisten buffapöytä
Tyttäremme sai nimen viime sunnuntaina ja olipa kivat kemut! Valokuvaaja René Garmider otti juhlista niin upeita kuvia, että keskityn nyt ensin tarjoiluihin. Ulkoistin lähes kaikki buffapöydän herkut muille, ja keskityin itse koristeluihin ja kattaukseen.
Buffan kruunuja olivat voileipäkakut. Ne eivät ole mun mielestä ollenkaan kasarityyliä, jos kakut tekee yhtä hyvin kuin mun siskoni! Kinkku- ja lohitäytteet toimivat aina. Lisäksi tarjolla oli muita pieniä sormisyötäviä, joiden tekemisestä ja hankinnoista vastasivat meidän molempien äidit, oma mammani, ystäväni ja Turun Mestaripalvi.
Halusin ehdottomasti panostaa kakkuun, jonka teki luottokakuntekijäni Jonna Gaggui Kaffelasta. Annoin Jonnalle tietty vapaat kädet ja lopputulos oli jälleen ihan uskomaton. Kattokaa vaikka! Ja mikä parasta, kakkua on vielä jäljellä pakastimessa... Lisäksi jälkkäripöydästä löytyi ystäväni tekemiä upeita macaroneja, siskoni herkkua kinderpiirakkaa, home made omenamehua ja seljankukkalimpparia.
Ja juu, nimi! Kukka Margit Kallentytär.
Seuraavaksi luvassa muita ristiäisfotoja, joten pysykää kuulolla. Valokuvaaja René Garmiderin nettisivuille pääset muuten tästä.
Lähettänyt Vivi klo 13.50 9 kommenttia
Tunnisteet: baby, herkkuja, juhlat, kattaus, ruoka
Beben ekat bileet
Pian juhlitaan tyttäremme ensimmäisiä kemuja! Ristiäisiin piti tietty tehdä asianmukaiset kutsut, jotka painatimme jälleen KMG Printworksissa Turussa. Superhyvä ja nopea palvelu ja täydellinen painojälki, suosittelen.
Teemaväreinä bileissä tällä kertaa vaaleanpunainen ja harmaa. Ja vähän mintunvihreää sekaan. Toimii. Kutsussa olevan valokuvan on ottanut Hanna Stengård-Nybom, joka toimii Tyksissä vauvakuvaajana. Tyttäremme on kuvassa kahden päivän ikäinen.
Juhlien jälkeen näette sitten kuvia koristeluista. Vauva nukkuu joka päivä superpitkät päiväunet, joiden aikana olen ehtinyt tehdä vaikka mitä askarteluja ja somisteita. Kiva päästä järjestämään taas juhlia.
Lähettänyt Vivi klo 13.46 13 kommenttia
Tunnisteet: baby, juhlat
Meitä on nyt kolme
Kuukausi sitten elämämme mullistui. Perheemme kasvoi pienellä suloisella tyttövauvalla 9. syyskuuta 2015. Olemme ehtineet olla kotona nyt kolme viikkoa opettelemassa uutta arkea ja tutustumassa tähän ihmeelliseen uuteen elämään.
Tyttömme saa nimen kahden viikon päästä. Ristiäisjuhlatunnelmia siis luvassa lähiaikoina!
Lähettänyt Vivi klo 20.41 12 kommenttia